ai4bharat/Pralekha huggingface dataset:
గృహ నిర్మాణం మరియు పట్టణ వ్యవహారాల మంత్రిత్వ శాఖ
నీటి సంరక్షణపై అమృత్ 2.0 సంస్కరణలు.. శుద్ధి చేయబడిన మురుగునీరును నగర నీటిలో 20 శాతం మరియు పరిశ్రమల నీటి డిమాండ్లో 40 శాతం తీర్చడానికి రీసైకిల్ చేయాలని అంచనాకట్టింది
'అటల్ పునరుజ్జీవనం మరియు పట్టణ పరివర్తన మిషన్ 2.0'  సంస్కరణల ఎజెండా కింద నీటి సంరక్షణకు గాను మురుగు నీటి రీసైకిల్ విషయమై తగు అంచనాలు వేయడమైంది. రాష్ట్ర స్థాయిలో మొత్తం నగర నీటి డిమాండ్లో 20 శాతం, పరిశ్రమల నీటి డిమాండ్లో 40 శాతం మొత్తాన్ని తీర్చడానికి గాను శుద్ధి చేసిన మురుగునీటిని రీసైకిల్ చేయాలని సంస్కరణల్లో అంచనా వేయడమైంది. భారత ప్రభుత్వం 2021-22 నుండి 2025-26 మధ్య కాలానికి 5 సంవత్సరాల కాలావధితో అమృత్ 2.0ని అక్టోబర్ 1వ తేదీ 2021న ప్రారంభించింది. అమృత్ 2.0 అనేది అన్ని గుర్తింపు పొందిన నగరాలలో కుళాయిల ద్వారా అన్ని గృహాలకు నీటి సరఫరా అందించడంతో పాటు తగిన సార్వత్రిక కవరేజీని అందించడానికి.. 500 అమృత్ నగరాల్లో మురుగునీరు/ మురుగు నీటి నిర్వహణ యొక్క కవరేజీని అందించడానికి రూపొందించబడింది. నగరాలను 'నీటి భద్రం'గా మార్చడం మరియు తద్వారా పౌరుల జీవన సౌలభ్యాన్ని మెరుగుపరచడం మిషన్ యొక్క ప్రధాన లక్ష్యం. శుద్ధి చేసిన మురుగునీరు రీసైకిల్ చేయడం/ దానిని తిరిగి ఉపయోగించడం, నీటి వనరుల పునరుజ్జీవనం, నీటి సంరక్షణపై దృష్టి సారించి ప్రతి నగరానికి తగిన నగర నీటి సమతుల్య ప్రణాళికను అభివృద్ధి చేయడం,, తద్వారా నీటి వృత్తాకార ఆర్థిక వ్యవస్థను ప్రోత్సహించడానికి గాను ఈ అమృత్ 2.0 మిషన్ను రూపొందించడం జరిగింది. 500 అమృత్ నగరాల కోసం అమృత్ 2.0 యొక్క మురుగునీటి విభాగం కింద ఎండ్-టు-ఎండ్ పునర్వినియోగ ప్రణాళికతో టెరిటరీ ట్రీట్మెంట్ ; ఎండ్-టు-ఎండ్ ట్రీట్మెంట్ మరియు పునర్వినియోగంతో మురుగు నీటి వ్యవస్థల కేటాయింపు/పెంపుదల మరియు పునరావాసం; రీసైక్లింగ్ కోసం ఉపయోగించిన నీటిని వాడుకోవం; రీసైకిల్ ఉపయోగించిన నీటిని ఎక్కువగా వినియోగించేవారిని గుర్తించడం మరియు ఉపయోగించిన నీటిని సంభావ్య వినియోగదారులకు  విక్రయించడాన్ని సులభతరం చేయడం వంటివి ఇందులొ అందుబాటులోకి తేనున్న అంశాలు. గృహ నిర్మాణం, పట్టణ వ్యవహారాల మంత్రిత్వ శాఖ సహాయ మంత్రి శ్రీ కౌశల్ కిషోర్ ఈరోజు రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారాన్ని తెలియజేశారు.
ప్రధాన మంత్రి కార్యాలయం
కష్టజీవులైన మన మత్స్యకారులకు సదా మద్దతిస్తాం: ప్రధానమంత్రి
దేశంలోని మత్స్యకారులకు ప్రభుత్వ చేయూతను సదా కొనసాగిస్తుందని ప్రధానమంత్రి శ్రీ నరేంద్ర మోదీ నిన్న పునరుద్ఘాటించారు. వారి అవసరాలకు తగిన జీవననోపాధితోపాటు మెరుగైన మార్కెట్ల సౌలభ్యానికి భరోసా ఇస్తుందని ప్రకటించారు.
ఈ మేరకు పార్లమెంటు సభ్యులు శ్రీ అశోక్ నేతే పోస్ట్ చేసిన ట్వీట్పై స్పందిస్తూ ప్రధాని పంపిన ట్వీట్లో:
“శ్రమజీవులైన మీ మత్స్యకార సమాజాన్ని బలోపేతం చేయడానికి మేం సదా కృషిచేస్తాం. అంతేకాకుండా మీకు మెరుగైన మార్కెట్ సౌలభ్యంతోపాటు జీవనోపాధికి భరోసా ఇస్తాం” అని ప్రధాని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
గత 24 గంటలలో 40,000 లోపు రోజువారీ కొత్త కేసులు
4,82,071 కు తగ్గిన చికిత్సలోని కేసులు, మొత్తం కేసుల్లో 1.58%
ఇప్పటిదాకా ఇచ్చిన కోవిడ్ కేసులు 35.28 కోట్లు
రోజువారీ పాజిటివిటీ 2.61%; 28 రోజులుగా 5% లోపే
భారత దేశంలో గత 24 గంటల్లో రోజువారీ కొత్త కోవిడ్ కేసులు 40 వేల లోపుకు  వచ్చాయి. గత 8 రోజులుగా కొత్తకేసులు 50 వేల లోపే ఉంటున్నాయి. కేంద్ర, రాష్ట్ర ప్రభుత్వాల ఉమ్మడి కృషితో ఇది సాధ్యమైంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,82,071 మంది. చికిత్సలో
ఉన్నవారు నికరంగా 3,279 మంది గత 24 గంటల్లోనే తగ్గగా చికిత్సలో ఉన్న కేసులు మొత్తం పాజిటివ్ కేసులలో 1.58% మాత్రమే
భారత్ లో మొత్తం కోవిడ్ టీకా డోసుల సంఖ్య 35.28 కోట్లు దాటింది. ఇప్పటిదాకా 46,34,986 శిబిరాల ద్వారా 35,28,92,046
టీకా డోసుల పంపిణీ జరిగింది. గత 24 గంటలలో 14,81,583 డోసులు ఇవ్వగా వాటి వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,02,29,388
|
|
రెండో డోస్
|
|
73,13,234
|
|
టీకా డోసులు
|
|
మొదటి డోస్
|
|
1,75,86,200
|
|
రెండో డోస్
|
|
96,69,322
|
|
18-44 వయోవర్గం
|
|
మొదటి డోస్
|
|
10,07,24,211
|
|
రెండో డోస్
|
|
27,77,265
|
|
45-59 వయోవర్గం
|
|
మొదటి డోస్
|
|
9,07,90,116
|
|
రెండో డోస్
|
|
1,89,54,073
|
|
60 ఏళ్ళు పైబడ్డవారు
|
|
మొదటి డోస్
|
|
6,89,93,767
|
|
రెండో డోస్
|
|
2,58,54,470
|
|
మొత్తం
|
|
35,28,92,046
కోలుకున్నవారి సంఖ్య పెరుగుతూ వస్తోంది. 53 రోజులుగా కొత్త కేసులకంటే కోలుకుంటున్నవారే ఎక్కువగా ఉంటున్నారు.
గత 24 గంటలలో 42,352 మంది కోలుకున్నారు.
గత 24 గంటలలో 2,556 మంది అంతకుముందు రోజు కంటే అదనంగా కోలుకున్నారు.
ఇప్పటివరకూ కోవిడ్ బారిని పడి కోలుకున్నవారు 2,97,00,430 మంది కాగా గత 24 గంటలలో 42,352 మంది కోలుకున్నారు. దీంతో ఇప్పటిదాకా కోలుకున్నవారి శాతం 97.11% కు పెరిగింది.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 15,22,504 పరీక్షలు జరపగా ఇప్పటిదాకా చేసిన
మొత్తం పరీక్షలు 41.97 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ
తగ్గుతూ వస్తోంది. వారపు పాజిటివిటీ ప్రస్తుతం 2.40% కాగా రోజువారీ పాజిటివిటీ 2.61% అయింది. వరుసగా 28 రోజులుగా ఇది 5% లోపే ఉంటోంది.
(
ఆర్థిక మంత్రిత్వ శాఖ
నకిలీ పత్రాలతో కల్పిత సంస్థలను సృష్టించి 190 కోట్ల రూపాయల మేర నకిలీ ఇన్పుట్ టాక్స్ క్రెడిట్ను పాస్ చేస్తున్న ఒక వ్యక్తిని డిజిజిఐ గురుగామ్ జోనల్ విభాగం అరెస్టుచేసింది.
హర్యానాలోని గురుగ్రామ్ జోనల్యూనిట్  జిఎస్టి ఇంటెలిజెన్స్ డైరక్టర్ జనరల్ ,న్యూఢిల్లీకి చెందిన షంషాద్షఫి అనే వ్యక్తిని అరెస్టు చేశారు. ఫోర్జరీ పత్రాల ఆధారంగా కృత్రిమ సంస్థలను స్థాపించి ఎలాంటి వాస్తవ రసీదులు, లేదా సరకు సరఫరా, సేవలు అందించడం వంటివి ఏవీ లేకుండా , నకిలీ ఇన్పుట్ టాక్స్ క్రెడిట్కు సంబంధించి ఇన్వాయిస్లు జారీచేస్తుండగా అతనిని అరెస్టు చేశారు.
ఇప్పటివరకు జరిపిన దర్యాప్తు ప్రకారం,ఎం.డి .షఫి, మెస్సర్స్ టెక్నో ఎలక్ట్రికల్ , మెస్సర్స్ లత సేల్స్ పేరుతో రెండు సంస్థలను బోగస్, ఫోర్జరీ పత్రాల ఆధారంగా న్యూఢిల్లీలో ఏర్పాటు చేశాడు. ఇందులో పేర్కోన్న పేర్లుగల వారు ఆయా చిరునామాలలో ఎవరూ లేరు. సంస్థల విషయంలోనూ అదే పరిస్థితి. ఇక మెస్సర్స్ టెక్నో సంస్థ మోసపూరితంగా ఐటిసిని 98.09 కోట్ల రూపాయలమేర మెస్సర్స్ లత సేల్స్ సంస్థకు జారీ చేసింది. ఆ సంస్థ మరి కొన్ని ఎక్కడా లేని సంస్థలకు 69.59 కోట్ల రూపాట నకిలీ ఐటిసిని సృష్టించింది.
ఎం. షంషాద్ షఫి మరో నాలుగు ఎక్కడా లేని సంస్థలనుకాగితాలపై సృష్టించాడు. అవి ఢిల్లీ చిరునామాతో మెస్సర్స్ గెలాక్సీ ఎంటర్ ప్రైజెస్,మెస్సర్స్ మూన్ ,మెస్సర్స్ సిద్దార్థ ఎంటర్ప్రైజెస్, మెస్సర్స్ సన్ ఎంటర్ ప్రైజెస్ . పైన పేర్కొన్న సంస్థలన్నీ ఎలాంటి సరకులను సరఫరా చేయకుండానే కేవలం ఇన్వాయిస్లను సరఫరా చేసినట్టు గుర్తించారు.
ఇందుకు సంబంధించి దర్యాప్తును ఢిల్లీలోని పలు ప్రాంతాలలో జరిపారు. ఇందుకు సంబంధించి డాక్యుమెంటరీ సాక్ష్యాల ఆధారాంగా స్టేట్మెంట్ రికార్డు చేశారు. దాని ప్రకారం ఎం.డి షఫి నకిలీ సంస్థలను ఫోర్జరీ పత్రాలతో సృష్టించి ఈ రాకెట్ నడిపినట్టు తేలింది. ఫలితంగా ఎం.డి.షవిని ఈరోజు అరెస్టుచేసి గురుగ్రామ్ అడిషనల్ సి.జె.ఎం ఎదుట హాజరుపరిచారు. కోర్టు అతనిని జుడిషియల్ క స్టడీకి ఆదేశించింది.నిందితుడు సుమార్190 కోట్ల రూపాయలపైబడిన నకిలీ ఐటిసిని పాస్ చేసినట్టు తేలింది.
ఈ విషయంలో తదుపరి దర్యాప్తు పురోగతిలోఉంది.
సాంఘిక న్యాయం, మరియు సాధికారత మంత్రిత్వ శాఖ
కేంద్ర జాబితా లో ఇతర వెనుకబడిన తరగతుల ఉప వర్గీకరణ అంశం పై పరిశీలన జరుపుతున్న కమిశన్ పదవీకాలాన్ని 2019వ సంవత్సరం మే నెల 31వ తేదీ వరకు పొడిగించేందుకు ఆమోదం తెలిపిన మంత్రివర్గం
కేంద్ర జాబితా లో ఇతర వెనుకబడిన తరగతుల ఉప వర్గీకరణ అంశంపై పరిశీలన జరుపుతున్న కమిశన్ యొక్క పదవీకాలాన్ని 2018 వ సంవత్సరం నవంబర్ 30 వ తేదీ నుండి మరో ఆరు నెలల పాటు అంటే 2019 వ సంవత్సరం మే నెల 31 వ తేదీ వరకు పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ కమిశన్ రాష్ట్ర ప్రభుత్వాలు, రాష్ట్రాల వెనుకబడిన తరగతుల సంఘాలు, వివిధ సముదాయాల సంఘాలు మరియు వేరువేరు వెనుకబడిన తరగతులకు చెందిన సాధారణ ప్రజానీకం తో సహా తత్సంబంధిత వర్గాల తో విస్తృతమైన సమావేశాలను నిర్వహించింది; అంతేకాదు, ఉన్నత విద్య సంస్థ లో ప్రవేశం పొందిన ఒబిసి ల కులం వారీ రికార్డుల ను, అలాగే కేంద్రీయ విభాగాల లో, కేంద్ర ప్రభుత్వ రంగ సంస్థలు, ప్రభుత్వ రంగ బ్యాంకులలో మరియు ఆర్థిక సంస్థ లలో నియామకం జరిగిన వారి కి సంబంధించిన ఇదే విధమైన కులం వారీ గణాంకాలను కూడా సేకరించింది.
ఉప వర్గీకరణ సంబంధిత పట్టికలను ఖరారు చేసి, నివేదిక ను ఇచ్చే కన్నా ముందు సేకరించినటువంటి గణాంకాల పరీక్ష, విశ్లేషణ ల ఆధారం గా రాష్ట్రాల తోను, ఆ రాష్ట్రాల కు చెందిన వెనుకబడిన తరగతుల సంఘాల తోను మరో విడత చర్చలు సాగించవలసిన అవసరం ఉందని కమిశన్ అభిప్రాయపడింది.
(
అంతరిక్ష విభాగం
2022 మూడో త్రైమాసికంలో చంద్రయాన్-3 ప్రయోగం చేపట్టే అవకాశం: డా.జితేంద్ర సింగ్
కరోనా భయం తొలగిపోయి సాధారణ పని సరళి కొనసాగుతుందన్న అంచనాలతో, 2022 మూడో త్రైమాసికంలో చంద్రయాన్-3 ప్రయోగం చేపట్టే అవకాశం ఉందని కేంద్ర అణు శక్తి, అంతరిక్ష శాఖ సహాయ మంత్రి  డా.జితేంద్ర సింగ్ వెల్లడించారు. చంద్రయాన్-3ని సాక్షాత్కరింపజేసే ప్రక్రియ కొనసాగుతోందని లిఖితపూర్వక సమాధానంగా ఇవాళ లోక్సభకు వెల్లడించారు.
అనుసంధాన ప్రక్రియల ఖరారు, ఉప వ్యవస్థలను గాడిలో పెట్టడం, ఏకీకరణ, అంతరిక్ష నౌక స్థాయి సంపూర్ణ పరీక్ష, భూమిపై వ్యవస్థ పనితీరును అంచనా వేసేందుకు అనేక ప్రత్యేక పరీక్షలు సహా వివిధ విధానాలను చంద్రయాన్-3 ప్రయోగం కలిగి ఉంటుంది. కొవిడ్ కారణంగా ఈ ప్రక్రియలన్నీ దెబ్బతిన్నాయి. లాక్డౌన్ సమయంలో ఇంటి నుంచి చేయగలిగిన విధులన్నింటినీ ఉద్యోగులు నిర్వర్తించేలా చర్యలు తీసుకున్నారు. అన్లాక్ తర్వాత నుంచి చంద్రయాన్-3 పనులు తిరిగి ప్రారంభమయ్యాయి. అవన్నీ ముగింపు దశలో ఉన్నాయి.
<><><><>
(Visitor Counter : 269
మంత్రిమండలి
భారతదేశాని కి మరియు ‘కొయలిశన్ ఫార్ డిజాస్టర్ రిజిలియంట్ ఇన్ఫ్రాస్ట్రక్చర్’  కిమధ్య ప్రధాన కేంద్రం సంబంధి ఒప్పందం  అనుమోదాని కి ఆమోదాన్ని తెలిపినమంత్రిమండలి
భారతదేశం ప్రభుత్వాని  కి మరియు ‘కొయలిశన్ ఫార్ డిజాస్టర్ రిజిలియంట్ ఇన్ ఫ్రాస్ట్రక్చర్’  కి మధ్య 2022 ఆగస్టు 22వ తేదీ నాటి ప్రధాన కేంద్రం సంబంధి ఒప్పందం  యొక్క అనుమోదాని కి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదాన్ని తెలియ జేసింది.
ఐక్య రాజ్య సమితి జలవాయు సంబంధి కార్యాచరణ శిఖర సమ్మేళనం న్యూ యార్క్ లో 2019 వ సంవత్సరం సెప్టెంబర్ 23 వ తేదీ నాడు జరిగిన సందర్భం లో సిడిఆర్ఐ ని భారతదేశం ప్రధాన మంత్రి ప్రారంభించడం జరిగింది. భారతదేశ ప్రభుత్వం నడుం కట్టిన ఒక ప్రధానమైన ప్రపంచ వ్యాప్త కార్యక్రమం ఇది. జలవాయు పరివర్తన ను మరియు విపత్తుల ను ఎదుర్కోవడాని కి సంబంధించిన అంశాల లో ప్రపంచ నాయకత్వాన్ని అందుకోవడానికి భారతదేశం చేస్తున్నటువంటి ప్రయాసల లో ఒక ప్రయాస గా ఈ కార్యక్రమాన్ని భావన చేస్తున్నారు.
సిడిఆర్ఐ స్థాపన తో పాటు ఆ కార్యక్రమాని కి ఊతాన్ని ఇచ్చేటటువంటి సెక్రటేరియట్ ను న్యూ ఢిల్లీ లో నెలకొల్పేందుకు మంత్రిమండలి 2019 వ సంవత్సరం ఆగస్టు 28 వ తేదీ నాడు తన ఆమోదాన్ని తెలియ జేసింది. అంతేకాకుండా, 2019-20 మొదలుకొని 2023-24 మధ్య అయిదు సంవత్సరాల కాలాని కి సిడిఆర్ఐ కి 480 కోట్ల రూపాయల మేరకు భారతదేశ ప్రభుత్వం పక్షాన ఆర్థిక సహాయం రూపం లో సమర్థన ను ఇచ్చేందుకు సైతం మంత్రిమండలి ఆమోదాన్ని తెలియ జేసింది.
అటు తరువాత, సిడిఆర్ఐ కి ఒక అంతర్జాతీయ సంస్థ గా గుర్తింపు ఇవ్వడాన్ని మరియు యుఎన్  యాక్ట్, 1947 లో భాగం అయినటువంటి సెక్షన్-3 లో ఉద్దేశించిన విధం గా సిడిఆర్ఐ కి మినహాయింపు లు, రక్షణ లు మరియు ప్రత్యేక అధికారాల ను మంజూరు చేయడం కోసం లక్షించినటువంటి ప్రధాన కేంద్రం సంబంధి ఒప్పందం  పై సంతకాలు చేయడాన్ని మంత్రివర్గం 2022 వ సంవత్సరం జూన్ 29వ తేదీ నాడు ఆమోదించింది.
మంత్రిమండలి నిర్ణయం దరిమిలా, 2022 వ సంవత్సరం ఆగస్టు 22 వ తేదీ నాడు హెచ్ క్యుఎ పై భారతదేశం ప్రభుత్వం మరియు సిడిఆర్ఐ పక్షాల మధ్య సంతకాలు అయ్యాయి.
శీతోష్ణస్థితి మరియు విపత్తు సంబంధి నష్ట భయాల ను ఎదుర్కొనేందుకు తగిన మౌలిక సదుపాయాల సంబంధి వ్యవస్థ లు సమకూర్చుకోవడాన్ని ప్రోత్సహించడం ద్వారా స్థిర అభివృద్ధి కి పూచీపడడం కోసం జాతీయ ప్రభుత్వాలు, ఐరాస ఏజెన్సీ లు మరియు ప్రోగ్రాము లు, బహుపక్షీయ అభివృద్ధి బ్యాంకు లు, ఇంకా ఆర్థిక సహాయ ప్రధానమైనటువంటి వ్యవస్థ లు, ప్రైవేటు రంగం, ఆర్థిక మరియు జ్ఞాన ప్రదాన సంస్థల మధ్య కుదిరినటువంటి ఒక ప్రపంచ శ్రేణి భాగస్వామ్యమే సిడిఆర్ఐ అని చెప్పవచ్చును.
దీనిని ప్రారంభించిన నాటి నుండి ముప్పై ఒక్క దేశాలు, ఆరు అంతర్జాతీయ సంస్థల తో పాటు, రెండు ప్రైవేటు రంగ సంస్థ లు సిడిఆర్ఐ లో సభ్యత్వాన్ని స్వీకరించాయి. జలవాయు పరివర్తన ప్రభావం మరియు విపత్తుల ప్రభావం అధికం గా ఉన్నటువంటి దేశాలు, అభివృద్ధి చెందుతున్నటువంటి దేశాలు, ఆర్థికం గా ముందంజ వేసిన అటువంటి దేశాలు.. ఇలా వివిధ శ్రేణుల నుండి సిడిఆర్ఐ తన సభ్యత్వాన్ని నిరంతరాయం గా విస్తరించుకొంటోంది.
ప్రధాన కార్యాలయం ఒప్పందం పై భారతదేశ ప్రభుత్వాని కి మరియు సిడిఆర్ఐ కి మధ్య జరిగిన సంతకాల కు అనుమోదం ద్వారా యునైటెడ్ నేశన్స్  యాక్ట్, 1947 లోని సెక్షన్-3 లో లక్షించిన మేరకు మినహాయింపుల , రక్షణ ల మరియు విశేష అధికారాల మంజూరు కు మార్గం సుగమం అవుతుంది. ఇది సిడిఆర్ఐ కి ఒక స్వతంత్రమైనటువంటి మరియు అంతర్జాతీయ సమాజం దృష్టి లో ఒక చట్టబద్ధం అయినటువంటి అస్తిత్వాన్ని కట్టబెడుతుంది. తద్వారా సిడిఆర్ఐ తన విధుల ను అంతర్జాతీయ స్థాయి లో మరింత సమర్థం గా నెరవేర్చ గలుగుతుంది.
నైపుణ్యాభివృద్ధి మంత్రిత్వ శాఖ
'స్కిల్ ఇండియా మిషన్' లక్ష్యం
జాతీయ నైపుణ్యాభివృద్ధి మిషన్ ను ప్రధాని శ్రీ నరేంద్రమోదీ 2015 జులై 15వ తేదీన ప్రారంభించారు. దేశవ్యాప్తంగా బలమైన సంస్థాగత విధానం రూపకల్పన, నైపుణ్యాభివృద్ధి ప్రయత్నాలను పెంచడం, ఏటా కోటి
మంది యువతకు శిక్షణ ఇవ్వడం ఎన్ఎస్డీఎం ఉద్దేశం. స్కిల్ ఇండియా మిషన్ కింద, ఉపాధిని కల్పించే నైపుణ్యాన్ని పెంచేలా యువతకు దీర్ఘకాలిక, స్వల్పకాలిక శిక్షణను 'నైపుణ్యాభివృద్ధి, వ్యవస్థాపకత మంత్రిత్వ శాఖ' అందిస్తోంది. స్వల్పకాలిక శిక్షణ ద్వారా, "ప్రధానమంత్రి కౌశల్ వికాస్ యోజన 2.0" , "జన్ శిక్షణ్ సంస్థాన్" ను మంత్రిత్వ శాఖ అమలు చేస్తోంది. 2017-18 నుంచి 2019-20 మధ్యకాలంలో, పీఎంకేవీవై 2.0 కింద మంజూరు చేసిన, ఖర్చు చేసిన నిధుల వివరాలు అనుబంధం-1లోని 'పార్ట్- ఎ'లో ఉన్నాయి. 01.04.2020 వరకు, పీఎంకేవీవై 2.0 కింద 94.17 లక్షల మందికి శిక్షణ అందింది.
జేఎస్ఎస్ పథకం కింద, 2018-20 ఆర్థిక సంవత్సరాల్లో మంజూరు చేసిన, ఖర్చు చేసిన నిధులు, శిక్షణ పొందినవారి వివరాలు అనుబంధం-1లోని 'పార్ట్-బి'లో ఉన్నాయి.
"హస్తకళాకారుల శిక్షణ పథకం" కింద, పారిశ్రామిక శిక్షణ సంస్థల  ద్వారా దీర్ఘకాలిక శిక్షణ అందించాం. 2014లో ఉన్న 11,964 ఐటీఐలను 2018-19 నాటికి 14,939కి పెంచాం. ఈ కాలంలో, శిక్షణార్థుల సంఖ్య 16.90 లక్షల నుంచి 23.08లకు పెరిగింది. ఐటీఐల ఏర్పాటు, నిర్వహణ రాష్ట్ర ప్రభుత్వాల పరిధిలోనిది. నిబంధనలు, పాఠ్యాంశాల రూపకల్పన, పరీక్షల నిర్వహణ, ధృవపత్రాల జారీ కేంద్ర ప్రభుత్వ బాధ్యత.
అనుబంధం-1 పార్ట్-ఎ
2017-18 నుంచి 2019-20 మధ్య, పీఎంకేవీవై 2.0 కింద మంజూరై, ఖర్చు చేసిన నిధుల వివరాలు:
|
|
క్రమసంఖ్య
|
|
ఆర్థిక సంవత్సరం
|
|
బడ్జెట్ కేయింపులు 
|
|
ఖర్చు 
|
|
1
|
|
2017-18
|
|
1723.19
|
|
1721.18
|
|
2
|
|
2018-19
|
|
1946.45
|
|
1909.19
|
|
3
|
|
2019-20
|
|
1749.22
|
|
1648.25
పార్ట్ -బి
జేఎస్ఎస్ కింద, 2018-20 ఆర్థిక సంవత్సరాల్లో మంజూరై, ఖర్చు చేసిన నిధులు, శిక్షణార్థుల వివరాలు:
|
|
క్రమసంఖ్య
|
|
ఆర్థిక సంవత్సరం
|
|
బడ్జెట్ కేయింపులు 
|
|
ఖర్చు 
|
|
శిక్షణార్థులు 
|
|
1
|
|
2018-19
|
|
80
|
|
61.50
|
|
1.67
|
|
2
|
|
2019-20
|
|
80
|
|
78.50
|
|
4.01
'నైపుణ్యాభివృద్ధి, వ్యవస్థాపకత మంత్రిత్వ శాఖ' సహాయ మంత్రి శ్రీ ఆర్.కె.సింగ్ ఈ సమాచారాన్ని లోక్సభకు లిఖిత రూపంలో ఇచ్చారు.
యువజన వ్యవహారాలు, క్రీడల మంత్రిత్వ శాఖ
యువజనుల వ్యవహారాల పై సహకారం అంశం లో భారతదేశం మరియు మొరాకో ల మధ్య కుదిరిన ఎంఒయు ను మంత్రివర్గం దృష్టి కి తీసుకురావడమైంది
యువజనుల వ్యవహారాల పై సహకారం అంశం లో భారతదేశం మరియు మొరాకో ల మధ్య 2019వ సంవత్సరం ఫిబ్రవరి లో సంతకాలైన ఒక అవగాహనపూర్వక ఒప్పందాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకురావడమైంది.
యువజన వ్యవహారాల లో ఉభయ దేశాల మధ్య పరస్పర సహకారాన్ని బలోపేతం చేయడం, ప్రోత్సహించడం ఈ ఒప్పందం ప్రధాన లక్ష్యం. వివిధ కార్యక్రమాల లో రెండు దేశాల యువత పాల్గొనడం, సమాచారాన్ని, జ్ఞానాన్ని ఒక పక్షానికి మరొక పక్షం ఇచ్చి పుచ్చుకోవడం, రెండు దేశాల యువత అవతలి దేశం లో పర్యటించడం వంటివి ఇందులో భాగం గా ఉన్నాయి.
యువజనుల కు సంబంధించిన సహకారం విషయం లో గల అంశాలు కింది విధం గా ఉన్నాయి..:
యువజనులకు ఉద్దేశించి కార్యక్రమాలను ఏర్పాటు చేయడం,
అంతర్జాతీయ సదస్సు లు, చర్చాసభల కు సంబంధించిన ఆహ్వానాల ను పరస్పరం ఇచ్చి పుచ్చుకోవడం
ముద్రిత సామగ్రి, చలనచిత్రాలు, యువత అనుభవాలను వెల్లడి చేసుకోవడం, పరిశోధన,ఇతర సమాచారాన్ని పరస్పరం ఇచ్చిపుచ్చుకోవడం
యువజన శిబిరాల లోను, యువజన ఉత్సవాలలోను పాలుపంచుకోవడం, ఇంకా పరస్పర సహకారం తో నిర్వహించే కార్యక్రమాల లో పాల్గొనడం.
ఉభయ దేశాలూ 2019వ సంవత్సరం మొదలుకొని ప్రతి ఏటా 20 మంది సభ్యుల తో కూడిన ప్రతినిధివర్గాలను పది రోజుల కు మించకుండా రెండు దేశాలలోనూ పర్యటించేటట్టు చూడాలని ఈ ఎంఒయు లో పొందుపరచడమైంది.(Visitor Counter : 54
వ్యవసాయ మంత్రిత్వ శాఖ
'ఖరీఫ్ మార్కెటింగ్ సీజన్- 2020-21' కనీస మద్దతు ధర కార్యకలాపాలు
వరి సేకరణ గత సంవత్సరంతో పోలిస్తే 23.22% పెరుగుదల నమోదు
సుమారు 48.28 లక్షల మంది రైతులు కేఎంఎస్ ప్రొక్యూర్మెంట్ ఆపరేషన్ల ద్వారా రూ.77608.01 కోట్ల మేర లబ్ధి పొందారు
ప్రస్తుత ఖరీఫ్ మార్కెటింగ్ సీజన్  2020-21లో ప్రభుత్వం కనీస మద్దతు ధరల  పథకాల ప్రకారం ఖరీఫ్ పంటలను రైతుల నుండి కొనుగోలు చేస్తూనే ఉంది. ఖరీఫ్ 2020-21 వరి సేకరణ సజావుగా వృద్ధి పథంలో ముందుకు సాగుతోంది. ఈ నెల 18వ తేదీ నాటికి  పంజాబ్, హర్యాణా, ఉత్తర ప్రదేశ్, తెలంగాణ, ఉత్తరా ఖండ్, తమిళనాడు, ఛండీగఢ్, జమ్మూ & కాశ్మీర్, కేరళ, గుజరాత్, ఆంధ్రప్రదేశ్, మహారాష్ట్ర, బీహార్, జార్ఖండ్ లలో 411.05 ఎల్ఎంటీల వరిని కొనుగోలు చేశారు. గత సంవత్సరం జరిపిన 333.59 ఎల్ఎంటీల వరి కొనుగోళ్లతో పోలిస్తే ఇది 23.22 శాతం మేర అధికం.
మొత్తం 411.05 ఎల్ఎంటీల వరి కొనుగోళ్లలో 30.11.2020 నాటికి సేకరణ కాలం ముగిసేటప్పటికీ ఒక్క పంజాబ్ రాష్ట్రం నుంచి 202.77 ఎల్ఎమ్టీని కొనుగోళ్లు జరిగాయి. ఇది దేశంలో మొత్తం సేకరణలో 49.33 శాతం. సుమారు 48.28 లక్షల మంది రైతులు కేఎంఎస్ ప్రొక్యూర్మెంట్ ఆపరేషన్ల ద్వారా రూ.77608. 01 కోట్ల మేర లబ్ధి పొందారు. దీనికి తోడు రాష్ట్రాల నుంచి అందిన ఆయా ప్రతిపాదనల ఆధారంగా, తమిళనాడు, కర్ణాటక, మహారాష్ట్ర, తెలంగాణా, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్, ఆంధ్రప్రదేశ్ రాష్ట్రాల నుంచి ఖరీఫ్ మార్కెటింగ్ సీజన్ 2020లో ధర మద్దతు పథకం  కింద 51.00 ఎల్ఎంటీల పప్పు ధాన్యాలు, నూనె గింజల కొనుగోలుకు తగిన అనుమతులు ఇవ్వడం జరిగింది. దీనికి అదనంగా ఆంధ్రప్రదేశ్, కర్ణాటక, తమిళనాడు కేరళ రాష్ట్రాలకు దాదాపు 1.23 ఎల్ఎమ్టీల కొబ్బర  కొనుగోలుకు అనుమతి ఇవ్వబడింది. పీఎస్ఎస్ పథకం కింద ఇతర రాష్ట్రాలు/ యుటీల నుంచి పప్పు ధాన్యాలు, నూనె గింజలు మరియు కొప్రాలను సేకరించే ప్రతిపాదనలు అందిన తరువాతనే ఆమోదం ఇవ్వడం జరుగుతంది.
తద్వారా ఈ పంటల యొక్క ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పీ వద్ద రిజిస్టర్డ్ రైతుల నుండి నేరుగాపొందొచ్చు. ఆయా రాష్ట్ర నామినేటెడ్ ప్రొక్యూర్ ఏజెన్సీల ద్వారా సెంట్రల్ నోడల్ ఏజెన్సీలు ఆయా రాష్ట్రాలు/ యుటీలలో నోటిఫైడ్ హార్వెస్టింగ్ వ్యవధిలో మార్కెట్ రేటు ఎంఎస్పీ కంటే తక్కువగా ఉన్నా మంచి ధరకే కొనుగోళ్లు జరుపుతారు. 18.12.2020 నాటికి ప్రభుత్వం తన నోడల్ ఏజెన్సీల ద్వారా దాదాపు 191669.08 ఎంటీల పెసర్లు, మినుములు, వేరు శనగ కాయలు, సోయాబీన్లను ఎంఎస్పీ ధరల వద్ద కొనుగోలు చేశారు. తమిళనాడు, మహారాష్ట్ర, గుజరాత్, హర్యానా, రాజస్థాన్లలో 105987 మంది రైతుల నుంచి దీనిని కొనుగోలు చేశారు.
దీని ఫలితంగా రూ.1027.76 కోట్ల మేర లబ్ధి చేకూరింది. అదేవిధంగా 18.12.2020 నాటికి రూ. 52.40 కోట్ల విలువైన 5089 మెట్రిక్ టన్నుల మేర కొబ్బరను  కర్ణాటక రాష్ట్రం, తమిళనాడులోని 3961 మంది రైతుల నుంచి ఎంఎస్పీ వద్ద కొనుగోలు చేశారు. గత సంవత్సరం ఇదే కాలంలో 293.34 మెట్రిక్ టన్నుల మేర కొప్రా కొనుగోలు చేశారు. కోప్రా మరియు ఉరాద్లను ప్రధానంగా ఉత్పత్తి చేసే చాలా రాష్ట్రాల్లో రేట్లు ఎంఎస్పీ కంటే తక్కువగా ఉన్నాయి. ఖరీఫ్ పప్పు ధాన్యాలు మరియు నూనె గింజలు మార్కెట్కు వచ్చేటి సమయం ఆధారంగా సేకరణను ప్రారంభించడానికి రాష్ట్ర / యుటీ ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి. పంజాబ్, హర్యానా, రాజస్థాన్ మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పీ ఆధారంగా సీడ్ కాటన్  సేకరణ కార్యకలాపాలు సజావుగా జరుగుతున్నాయి. 18.12.2020 వరకు రూ.16799.87 కోట్ల విలువైన 5761122 కాటన్ బేల్స్ కొనుగోలు చేశారు. దీనివల్ల 11,20,868 మంది రైతులకు లబ్ధి చేకూరింది.
(
ప్రధాన మంత్రి కార్యాలయం
ఇరాన్ ఇస్లామిక్ గణతంత్ర దేశాధ్యక్షుడు గౌరవనీయ డాక్టర్ సయ్యద్ ఇబ్రహీం రైజీతో ప్రధానమంత్రి శ్రీ నరేంద్ర మోదీ సంభాషణ
ద్వైపాక్షిక.. ప్రాంతీయ ప్రాధాన్యాంశాలపై దేశాధినేతల చర్చ;
దక్షిణాఫ్రికాలో నిర్వహించే బ్రిక్స్ శిఖరాగ్ర సదస్సు
నేపథ్యంలోనూ ఇద్దరు నాయకుల మధ్య సమావేశం
ప్రధానమంత్రి శ్రీ నరేంద్ర మోదీ ఇవాళ ఇరాన్ ఇస్లామిక్ గణతంత్ర దేశాధ్యక్షుడు గౌరవనీయ డాక్టర్ సయ్యద్ ఇబ్రహీం రైజీతో ఫోన్ద్వారా సంభాషించారు. ఈ సందర్భంగా దేశాధినేతలిద్దరూ అనేక ద్వైపాక్షిక, ప్రాంతీయ ప్రాధాన్యాంశాలపై చర్చించారు. భారత-ఇరాన్ల మధ్య బలమైన స్నేహసంబంధాలకు చారిత్రక, నాగరికతాపరమైన సాన్నిహిత్యంతోపాటు ప్రజల మధ్యగల బలమైన బంధం మద్దతునిచ్చాయని ప్రధానమంత్రి ప్రముఖంగా ప్రస్తావించారు.
అనుసంధాన కూడలిగా ఇరాన్లోని చాబహార్ రేవుకుగల సామర్థ్యాన్ని పూర్తి స్థాయిలో వినియోగించుకోవడం సహా ద్వైపాక్షిక సహకారాన్ని మరింత బలోపేతం చేయడంపైనా తమ నిబద్ధతను అధినేతలిద్దరూ పునరుద్ఘాటించారు. అలాగే దక్షిణాఫ్రికాలో నిర్వహించనున్న ‘బ్రిక్స్’ శిఖరాగ్ర సదస్సు నేపథ్యంలో కూటమి విస్తరణతోపాటు బహుపాక్షిక చర్చా వేదికలపై సహకారం గురించి కూడా వారు చర్చించారు. మరో్వైపు ఈ సదస్సు నేపథ్యంలో పరస్పరం సమావేశం కావాలని కూడా నిర్ణయించుకున్నారు.
ప్రధాన మంత్రి కార్యాలయం
సికింద్రాబాద్-తిరుపతి వందే భారత్ ఎక్స్’ప్రెస్ను తెలంగాణలోని సికింద్రాబాద్ రైల్వే స్టేషన్ నుంచి ప్రారంభించిన ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ సికింద్రాబాద్-తిరుపతి వందే భారత్ ఎక్స్’ప్రెస్ను తెలంగాణ రాజధాని హైదరాబాద్లోని సికింద్రాబాద్ రైల్వే స్టేషన్ నుంచి జెండా ఊపి సాగనంపారు. అంతకుముందు రైల్వే స్టేషన్ ప్రాంగణానికి చేరుకున్న ఆయన, ఈ రైలును పరిశీలించి, దానిని నడిపే సిబ్బందితోపాటు బాలబాలికలతో కాసేపు ముచ్చటించారు.
దీనిపై ఒక ట్వీట్ ద్వారా పోస్ట్ చేసిన సందేశంలో:
“సికింద్రాబాద్-తిరుపతి మధ్య అనుసంధానాన్ని పెంచే వందే భారత్ ఎక్స్’ప్రెస్ను ఇవాళ జెండా ఊపి సాగనంపాను. ఈ రైలు ఇక్కడి నుంచి ప్రారంభం కావడంపై తెలంగాణ, ఆంధ్రప్రదేశ్ ప్రజలకు నా అభినందనలు” అని ప్రధానమంత్రి పేర్కొన్నారు.
సికింద్రాబాద్-తిరుపతి వందే భారత్ ఎక్స్’ప్రెస్ ఐటీ నగరం హైదరాబాద్ను, శ్రీ వేంకటేశ్వరుని నిలయమైన తిరుపతి నగరంతో కలుపుతుంది. ఇది మూడు నెలల స్వల్ప వ్యవధిలో తెలంగాణ నుంచి ప్రారంభించబడిన రెండో వందే భారత్ రైలు. ఈ రెండు నగరాల మధ్య ప్రయాణ సమయాన్ని ఈ రైలు దాదాపు మూడున్నర గంటలు తగ్గిస్తుంది. ప్రత్యేకించి యాత్రికులకు ఇదెంతో ప్రయోజనకరంగా ఉంటుంది.
ఈ రైలు ప్రారంభోత్సవ కార్యక్రమంలో తెలంగాణ గవర్నర్ డాక్టర్ తమిళిసై సౌందరరాజన్, కేంద్ర రైల్వేశాఖ మంత్రి శ్రీ అశ్వనీ వైష్ణవ్, పర్యాటక శాఖ మంత్రి శ్రీ జి.కిషన్ రెడ్డి తదితరులు పాల్గొన్నారు.
మంత్రిమండలి
దివ్యాంగుల రంగంలో సహకారానికి ఉద్దేశించి భారతదేశం, ఆస్ట్రేలియా ల మధ్య అవగాహనపూర్వక ఒప్పందం పై సంతకాలకు ఆమోదం తెలిపిన మంత్రివర్గం
దివ్యాంగుల రంగంలో భారతదేశం, ఆస్ట్రేలియా ల మధ్య సహకారానికి సంబంధించిన అవగాహనపూర్వక ఒప్పంద పత్రం  గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ ఎంఒయు పై 2018 నవంబర్ 22వ తేదీన సిడ్నీ లో సంతకాలయ్యాయి.
ప్రయోజనాలు :
ఈ ఎంఒయు భారతదేశం, ఆస్ట్రేలియా ల మధ్య దివ్యాంగుల రంగం లో సహకారానికి సంబంధించి సంయుక్త చర్యలను తీసుకొనేందుకు ప్రోత్సాహాన్నిస్తుంది. ఇది భారతదేశం, ఆస్ట్రేలియా ల మధ్య ద్వైపాక్షిక సంబంధాలను బలోపేతం చేయనుంది. దీనికి తోడు మేధోపరమైన వైకల్యం, మానసిక అనారోగ్యం కలిగిన వ్యక్తుల పునరావాస సదుపాయాలను ఉభయ దేశాల లో మెరుగుపరచేందుకు ఈ ఒప్పందం తోడ్పడుతుంది. పరస్పరం అంగీకారం కుదిరిన మేరకు దివ్యాంగుల రంగం లో ప్రత్యేక ప్రతిపాదనల అమలు కు ఉభయ దేశాలు నిర్దిష్ట చర్య లను చేపడుతాయి.
(
ప్రధాన మంత్రి కార్యాలయం
పాపువా న్యూ గినీ లోని పోర్ట్ మోరెస్బీ కి చేరుకున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2023 వ సంవత్సరం మే నెల 21వ తేదీ నాటి సాయంత్రం పూట పోర్ట్ మోరెస్ బీ కి చేరుకొన్నారు. పాపువా న్యూ గినీ ప్రధాని శ్రీ జేమ్స్ మారాపే విమానాశ్రయం వద్ద ప్రధాన మంత్రి శ్రీ నరేంద్ర మోదీ కి ఆత్మీయ గా ఆహ్వానం పలికారు. ప్రధాన మంత్రి శ్రీ నరేంద్ర మోదీ కి 19 శతఘ్నుల వందనం తో పాటు గౌరవ వందనాన్ని సమర్పించడం జరిగింది.
పాపువా న్యూ గినీ ని భారతదేశాని కి చెందిన ప్రధాన మంత్రి ఒకరు సందర్శించడం ఇదే ప్రథమం. ఈ యాత్ర పసిఫిక్ ఐలండ్ కంట్రీస్ తో భారతదేశాని కి గల సన్నిహిత మైత్రి ని చాటి చెబుతున్నది.
పౌర విమానయాన మంత్రిత్వ శాఖ
డ్రోన్ వాడకానికి వ్యవసాయవర్సిటీకి అనుమతి
మొక్కల తెగుళ్ళ నిర్థారణ, నియంత్రణకు వెసులుబాటు
ప్రొఫెసర్ జయశంకర్ తెలంగాణ రాష్ట్ర వ్యవసాయ విశ్వవిద్యాలయం డ్రోన్లు వాడుకోవటానికి పౌర విమానయాన మంత్రిత్వశాఖ, పౌరవిమానయాన డైరెక్టరేట్ జనరల్ ఉమ్మడిగా కొన్ని షరతులతో అనుమతి మంజూరు చేశారు. వ్యవసాయ క్షేత్రాల్లో మొక్కల సంరక్షణ దిశలో వాటి తెగుళ్ళను నిర్థారించటానికి, నియంత్రించటానికి కనుక్కునే పరిష్కారమార్గాలకు దోహదకారిగా ఉండేలా పరిశోధనలు చేపట్టటానికి ప్రభుత్వం ఈ అనుమతులు ఇచ్చింది.
ఈ షరతులతో కూడిన అనుమతి మార్చి16వ తేదీ వరకు అమలులో ఉంటుంది. డిజిటల్ స్కై ప్లాట్ ఫామ్ మొదటి దశ పూర్తయ్యేలోగా లేదా మార్చి 16 లోగా ఏది ముందయితే అప్పటిదాకా ఈ అనుమతిని వాడుకోవచ్చు. ఈ దిగువ పేర్కొన్న షరతులకు లోబడి అనుమతి వర్తిస్తుంది. షరతు;లు ఉల్లంఘించిన పక్షంలో డ్రోన్ల వాడకానికి ఇచ్చిన అనుమతి రద్దవుతుంది.
ప్రొఫెసర్ జయశంకర్ తెలంగాణ రాష్ట్ర వ్యవసాయ విశ్వవిద్యాలయానికి, మరుత్ డ్రోన్ టెక్ ప్రైవేట్ లిమిటెడ్ కు డ్రోఈన్ వాడకానికి సంబంధించి విధించిన షరతులు, పరిమితులు:
1. అమలులో ఉన్న ప్రభుత్వ ఆంక్షలకు కచ్చితంగా లోబడి ఆచరణ ఉండాలి.
2. ఎం ఓ సి ఎ/ డిజిసిఎ/రక్షణ మంత్రిత్వశాఖ/భారత వైమానిక దళ/ రాష్ట్ర/ జిల్లా/ పౌర విభాగాల అనుమతులు, ఆంక్షలకు లోబడి మాత్రమే వ్యవహరించాలి. కార్యాచరణ ఆరంభానికి ముందే థర్డ్ పార్టీ ఇన్సూరెన్స్ జరగాలి. .
3. ప్రామాణిక ఆచరణ సూత్రాలకు కట్టుబడాలి. అయితే, ఏవైనా అనూహ్య మైన కారణాలవలన బ్వీటిని మార్చాల్సి రావచ్చు. అవి లిఖితపూర్వకంగా తెలియజేయబడతాయి.
- డ్రోన్ల సురక్షిత వాడకానికి ప్రొఫెసర్ జయశంకర్ తెలంగాణ రాష్ట్ర వ్యవసాయ విశ్వ విద్యాలయం, మరుత్ డ్రోన్ టెక్ ప్రైవేట్ లిమిటెడ్ బాధ్యత వహించాలి. ఏవరినా వ్యక్తికి, లేదా ఏదైనా ఆస్తికి నష్టం వాటిల్లితే అన్ని విధాలైన చట్టపరమైన అంశాలకూ బాధ్యత వహించాలి.
5. ఈ కార్యాచరణ సందర్భంగా జరిగే ప్రాణ లేదా ఆస్తి నష్టానికి ఎట్టిపరిస్థితుల్లోనూ డిజిసిఎ/ఎమ్ ఓసిఎ బాధ్యత వహించవు.
6. ఈ ప్రామాణిక ఆచరణ విధానాలు ప్రొఫెసర్ జయశంకర్ తెలంగాణ రాష్ట వ్యవసాయ విశ్వవిద్యాలయానికి మాత్రమే ఉపయోగించాలి. ఇవి కేవలం తెలంగాణ రాష్టంలోని మొక్కల వ్యాధులు, తెగుళ్ళ అంచనా, నియంత్రణ సంబంధమైన వ్యవసాయక్షేత్ర పరిశోధనలకు మాత్రమే పరిమితం కావాలి.
7. పౌరవిమానయాన సంబంధమైన నిబంధనలకు, డిజిసిఎ ఎప్పటికప్పుడు జారీచేసిన వివిధ సర్క్యులర్లకు లోబడి మాత్రమే పైన పేర్కొన అనుమతులు ఇవ్వబడ్డాయి. పైన పేర్కొన్న అనుమతి అమలులో ఉండే కాలంలో మరేవైనా ఆదేశాలు జారీ అయినా, ఇచ్చిన అనుమతులలో మార్పులు చేసినా, కారణం చెప్పకుండా రద్దు చేసినా వాటికి కూడా కట్టుబడి ఉండాలి.
బహిరంగ నోటీసుకు లింక్: